****

**REPUBLIKA HRVATSKA**

**PRIMORSKO-GORANSKA ŽUPANIJA**

**G R A D O P A T I J A**

**GRADONAČELNIK**



KLASA: 351-01/22-01/23

URBROJ: 2170-12-03/01-22-2

Opatija, 14. listopada 2022. godine

Na temelju članka 44. Statuta Grada Opatije («Službene novine Primorsko goranske županije» broj 25/09, 30/09 – ispravak, 07/13, 3/18, 5/18 – ispravak, 11/18 – pročišćeni tekst, 3/20 i 3/21) te objavljenog Javnog poziva za poticanje obnovljivih izvora energije u obiteljskim kućama Fonda za zaštitu okoliša i energetsku učinkovitost (EnU-2/22 od 28. rujna 2022. godine), Gradonačelnik Grada Opatije 14. listopada 2022. godine, raspisuje

 **JAVNI POZIV**

**za sufinanciranje izrade projektne dokumentacije sunčanih elektrana za proizvodnju električne energije u kućanstvima na području grada Opatije u 2022. godini**

 **I.**

 **UVODNE ODREDBE**

Predmet ovog Javnog poziva je dodjela bespovratnih financijskih sredstava za sufinanciranje izrade glavnog elektrotehničkog projekta sunčane elektrane za proizvodnju električne energije u kućanstvima, za vlastitu potrošnju u mrežnom radu, na krovove obiteljskih kuća na području grada Opatije.

Cilj projekta je povećanje korištenja obnovljivih izvora energije, ušteda na potrošnju električne energije po kućanstvu te smanjenje emisije CO2.

Financijska sredstva za realizaciju navedenog Javnog poziva osigurana su u proračunu Grada Opatija u iznosu od 30.000,00 kuna (3.981,68 eura)[[1]](#footnote-1), a planira se sufinanciranje do 50% vrijednosti iznosa troška izrade glavnog elektrotehničkog projekta sunčane elektrane za proizvodnju električne energije u kućanstvima, bez PDV-a, maksimalno do 3.000,00 kuna (398,17 eura)[[2]](#footnote-2) po korisniku. Zahtjevi će se razmatrati prema redoslijedu zaprimanja sve do iskorištenja raspoloživih financijskih sredstava, a preostale prijave neće se uzimati u obzir.

**II.**

**KORISNICI, UVJETI DODJELE I IZNOS BESPOVRATNIH POTPORA**

Pravo na bespovratna financijska sredstva imaju fizičke osobe, vlasnici postojećih obiteljskih kuća, s prebivalištem na području Grada Opatije.

Postojeća obiteljska kuća u smislu Javnog poziva je zgrada:

* koja je izgrađena temeljem građevinske dozvole ili drugog odgovarajućeg akta sukladno Zakonu o gradnji („Narodne novine“ broj 153/13, 20/17, 39/19 i 125/19) i svaka druga koja je navedenim ili posebnim zakonom s njom izjednačena (ukoliko se radi o upravnom aktu, isti mora biti izvršan, tj. mora imati klauzulu izvršnosti ili pravomoćnosti) te koja nije dograđivana ili mijenjana u odnosu na akt koji dokazuje njenu zakonitost;
* u kojoj je više od 50% bruto podne površine namijenjeno za stanovanje i koja ima najviše tri stambene jedinice.

Predmet Javnog poziva nisu:

* zgrade koje imaju upravitelja sukladno Zakonu o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), obiteljske kuće koje nisu privedene svrsi sukladno aktu kojim se dozvoljava građenje (koje su u gradnji, za koje je pokrenut postupak legalizacije odnosno koje su u postupku ishođenja Rješenja o izvedenom stanju, no isto nije pravomoćno), te kojima je (su)vlasnik pravna osoba;
* postojeće fotonaponske elektrane na obiteljskim kućama koje se nadograđuju/proširuju.

Pravo na bespovratna financijska sredstva za sufinanciranje izrade glavnog elektrotehničkog projekta mogu ostvariti podnositelji zahtjeva ako zadovoljavaju sljedeće uvjete:

* vlasnici ili suvlasnici, uz suglasnost svih suvlasnika, obiteljske kuće u kojoj se projekt provodi,
* imaju prebivalište na adresi obiteljske kuće u kojoj se projekt provodi, prijavljeno do trenutka predaje dokumentacije ili prije,
* mjerno mjesto/priključak na energetski sustav glasi na ime podnositelja zahtjeva.

Iznos bespovratnih financijskih sredstava koje podnositelji zahtjeva-korisnici mogu ostvariti je do 50% vrijednosti iznosa troška izrade glavnog elektrotehničkog projekta sunčane elektrane za proizvodnju električne energije u kućanstvima, bez PDV-a, maksimalno do 3.000,00 kuna (398,17 eura)[[3]](#footnote-3) po korisniku.

Glavni elektrotehnički projekt sunčane elektrane za proizvodnju električne energije u kućanstvima za obiteljsku kuću podnositelja zahtjeva mora biti izrađen, a račun ispostavljen i plaćen do dana podnošenja zahtjeva.

Korisnik je dužan podnijeti zahtjev za bespovratna sredstva na propisanom obrascu te priložiti sve dokumente iz popisa na obrascu.

Zahtjev za dodjelu bespovratnih financijskih sredstava zajedno sa popisom obvezne dokumentacije koja se prilaže uz zahtjev, sastavni je dio ovog Poziva.

Za provedbu ovog Javnog poziva zadužen je Upravni odjel za komunalno gospodarstvo, prostorno planiranje i zaštitu okoliša Grada Opatija.

Zahtjevi će se obrađivati prema redoslijedu podnesene potpune prijave prema uvjetima iz ovog Poziva. Nepotpuni zahtjevi neće se razmatrati.

Odluku o dodjeli bespovratnih financijskih sredstava za sufinanciranje izrade glavnog elektrotehničkog projekta za sunčane elektrane na području grada Opatije donosi Gradonačelnik Grada Opatija na temelju dinamike pristizanja potpunih prijava.

Upravni odjel za komunalno gospodarstvo, prostorno planiranje i zaštitu okoliša Grada Opatija može zatražiti i dodatnu dokumentaciju, a koju su poduzetnici dužni dostaviti u naznačenom roku.

Isplata bespovratnih financijskih sredstava za sufinanciranje izrade glavnog elektrotehničkog projekta za sunčane elektrane korisniku vrši se temeljem odluke i ugovora na tekući račun korisnika. Preduvjet za isplatu sredstava na tekući račun građana je plaćeni račun za izradu glavnog elektrotehničkog projekta sunčane elektrane za proizvodnju električne energije i dokaz o uplati.

 **III.**

 **OSTALE ODREDBE**

Obrasci zahtjeva za bespovratna financijska sredstva za sufinanciranje izrade glavnog elektrotehničkog projekta za sunčane elektrane za obiteljske kuće na području grada Opatije te predmetni Javni poziv mogu se preuzeti na mrežnim stranicama Grada Opatije.

Zahtjev za dodjelu jednokratne potpore sa potrebnom dokumentacijom podnosi se na adresu: Grad Opatija, Upravni odjel za komunalni sustav, prostorno planiranje i zaštitu okoliša, Maršala Tita 3, 51410 Opatija ili osobnom predajom u pisarnicu Grada Opatije, pod nazivom „Bespovratna sredstva za sufinanciranje izrade projektne dokumentacije sunčanih elektrana za proizvodnju električne energije u kućanstvima na području grada Opatije u 2022. godini“.

Sukladno Zakonu o pravu na pristup informacijama („Narodne novine“ broj 25/13, 85/15), Grad Opatija kao tijelo javne vlasti obavezno je, radi upoznavanja javnosti, omogućiti pristup informacijama o svom radu pravodobnom objavom na mrežnim stranicama ili u službenim novinama. U cilju zakonom utvrđene svrhe i interesa javnosti, Grad Opatija objavljuje svoje normativne akte na službenoj mrežnoj stranici i u „Službenim novinama Primorsko-goranske županije“. Slijedom navedenog, smatrat će se da je podnositelj zahtjeva-korisnik, podnošenjem zahtjeva za subvenciju koji sadrži njegove osobne podatke, na ovaj Javni poziv, uz tražene priloge, dao privolu za njihovo prikupljanje, obradu i korištenje istih javnom objavom na mrežnim stranicama i u „Službenim novinama Primorsko-goranske županije“, a u svrhu radi koje su prikupljeni.

 Gradonačelnik

 Fernando Kirigin, mag.oec.

1. Fiksni tečaj konverzije: 1 EUR = 7,53450 kn. [↑](#footnote-ref-1)
2. Fiksni tečaj konverzije: 1 EUR = 7,53450 kn. [↑](#footnote-ref-2)
3. Fiksni tečaj konverzije: 1 EUR = 7,53450 kn. [↑](#footnote-ref-3)